stanford-oval/wikipedia huggingface dataset:
Rapstar
ביקורות

ג'ייסון ליפשוץ מבילבורד תיאר את השיר כאחד מההוצאות החיוניות של שבוע צאתו, וקבע: "פולו ג'י נותר אחד ממספרי הסיפורים החזקים ביותר בהיפ-הופ המודרני, וגם כאשר ספירת הכסף שלו אינה יכולה לספק תחושת שלווה, התוצאה לעיתים קרובות שובה לב עבור המאזינים שלו". כריס דוויל מ-Stereogum אמר כי השיר "הוא כמו גרסת רזולוציה מתקדמת של צליל ההיכר של פולו ג'י", בעודו סובר כי הוא "ממשיך את המסורת של פולו ג'י להישמע מנצח במעורפל אפילו כשהוא פורק את הדיכאון והטראומה שלו. זה שילוב מוזר, אבל הוא מושך את זה". באופן דומה, אלד זילד מ-HotNewHipHop אמר כי פולו ג'י "חזר לאותו סגנון שאנו מכירים ואוהבים", והוסיף כי הוא "ממשיך בריצתו בפורה עם צאתו של 'Rapstar'", כאשר זידל רואה בכך את גולת הכותרת של פולו ג'י שיצאה לאחרונה. וונגו אוקון מ-Uproxx אמר כי "יליד שיקגו הוציא אינספור שירים שהוכיחו כי שהותו במשחק הראפ תהיה רחוקה מלהיות זמנית. הראפר ממשיך בריצה עם הסינגל האחרון שלו". מייק שופילד מ-Radio Pie אמר כי "בנקז מנגן באופן מרשים ביוקולילי המעורבב עם קולו המלאכי של פולו ג'י יכול להיות הדבר הכי אהוב עלינו!". דבון ג'פרסון מ-HIpHopDX כינה את השיר "באנגר כבד-כבד", כאשר "פולו ג'י נפל דרך מטח של פאנצ'ים בלתי פוסקים והוק דוקרני". אנדרו סאכר מברוקלין ווגן סבר כי בשיר פולו ג'י "בוחן את הצד המלודי שלו להשפעה רבה". מגזין XXL כינה את השיר כאחד מההוצאות המוזיקליות הטובות ביותר של השבוע.
בחודש יוני 2021 דירג בילבורד את השיר במקום ה-36 ברשימת "50 השירים הטובים ביותר בשנת 2021 עד כה". מגזין Complex דירג את השיר במקום ה-11 ברשימת ״50 השירים הטובים ביותר לשנת 2021 (עד כה)״.
וידאו קליפ

הווידאו קליפ פורסם לצד השיר ובוים על ידי Arrad. בקליפ נראה פולו ג'י מציג את חייו ככוכב ראפ; הוא עובר שבע הגדרות שונות ומראה את התגמולים ואורח החיים המפואר שמגיעים עם התהילה. הוא מתחיל בכך שאיינר בנקז מנגן ביוקולילי שלו, ולאחר מכן פולו ג'י נראה בסוכנות רכב, קונה מכונית יוקרתית ורכבי BMW לכל חבריו עם שקית גדולה של מזומנים. הוא מקליט מוזיקה ונכנס להיכל התהילה הפיקטיבי של ההיפ הופ. הוא גם מראה אהבה לעיר הולדתו, שיקגו, ומשחק כדורסל בבגדי שיקגו בולס. מאוחר יותר הוא נראה מונח על הקרקע לאחר שנדקר בגבו על ידי אהובתו. בקליפ משתתף גם בנו של פולו ג'י, טרמני.
הצלחה מסחרית

ביום הראשון לצאתו, השיר הגיע למקום הראשון במצעדי האפל מיוזיק והספוטיפיי האמריקאים, עם 2.7 מיליון הזרמות, ובכך היה לשירו הראשון של פולו ג'י שהגיע לצמרת מצעד הספוטיפיי על בסיס מספר ההזרמות היומי שלו.
השיר הגיע היישר אל המקום הראשון במצעד הבילבורד הוט 100, והפך לסינגל הראשון של פולו ג'י שהגיע לצמרת המצעד.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  אוסטרליה | מצעד הסינגלים האוסטרלי | 4 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד שירי הראפ | 1 |  |
|  גרמניה | GfK – טופ 100 | 43 |  |
|  הולנד | מצעד 40 הסינגלים ההולנדיים | 23 |  |
|  הממלכה המאוחדת | מצעד הסינגלים הבריטי | 3 |  |
|  ליטא | AGATA | 13 |  |
|  נורווגיה | VG-lista | 4 |  |
|  פלנדריה | אולטראטופ 50 | 14 |  |
|  שוודיה | סוורייטופליסטן | 5 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 7× פלטינה | 7,000,000 |
סיכום
| בכל העולם | — | 7,000,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 9 באפריל 2021 | הורדה דיגיטלית • סטרימינג | קולומביה |  |
| ארצות הברית | 20 באפריל 2021 | רדיו קצבי עכשווי | קולומביה |  |
| ארצות הברית | 20 באפריל 2021 | רדיו אורבני עכשווי | קולומביה |  |
הערות שוליים

↑   Polo G x Einer Bankz - RAPSTAR [Acoustic], סרטון  באתר יוטיוב (אורך: 1:33)
1 2 3  Schofield, Mike (9 באפריל 2021). "Polo G sets the bar higher with new song Rapstar". Pie Radio. נבדק ב-10 באפריל 2021. {{cite web}}:  (עזרה)
↑  "When is a new album from Polo G coming out?". The Focus. 9 באפריל 2021. נבדק ב-10 באפריל 2021. {{cite web}}:  (עזרה)
↑  Scott, Dana (9 באפריל 2021). "Polo G Releases His Latest Video 'Rapstar'". HipHopDX. נבדק ב-10 באפריל 2021. {{cite web}}:  (עזרה)
↑  Shepard, Ryan (9 באפריל 2021). "New Music: Polo G - Rapstar". Def Pen. נבדק ב-10 באפריל 2021. {{cite web}}:  (עזרה)
1 2 3  Powell, Jon (9 באפריל 2021). "Polo G drops off new video for "Rapstar"". Revolt. נבדק ב-10 באפריל 2021. {{cite web}}:  (עזרה)
1 2  Zidel, Alex (9 באפריל 2021). "Polo G Is Living Life Like A "Rapstar"". HotNewHipHop. נבדק ב-10 באפריל 2021. {{cite web}}:  (עזרה)
1 2  Lipshutz, Jason (9 באפריל 2021). "First Stream: New Music From Taylor Swift, Doja Cat & SZA and More". Billboard. נבדק ב-10 באפריל 2021. {{cite web}}:  (עזרה)
1 2  DeVille, Chris (9 באפריל 2021). "Polo G Shares New Song "Rapstar": Listen". Stereogum. נבדק ב-10 באפריל 2021. {{cite web}}:  (עזרה)
↑  Okon, Wongo (9 באפריל 2021). "Polo G Details His Life As A Rising Star On His Boastful 'Rapstar' Track". Uproxx. נבדק ב-10 באפריל 2021. {{cite web}}:  (עזרה)
↑  Jeffferson, Devon (8 באפריל 2021). "New Music Friday - New Singles From Polo G, Doja Cat & SZA + More". HipHopDX. נבדק ב-10 באפריל 2021. {{cite web}}:  (עזרה)
↑  Sacher, Andrew (10 באפריל 2021). "23 New Rap and R&B Songs Out This Week". BrooklynVegan. נבדק ב-10 באפריל 2021. {{cite web}}:  (עזרה)
↑  Seabrook III, Robby (9 באפריל 2021). "The 13 Best New Songs This Week". XXL. נבדק ב-10 באפריל 2021. {{cite web}}:  (עזרה)
↑  The 50 Best Songs of 2021 So Far: Staff Picks, בילבורד, ‏8 ביוני 2021
↑  The Best Songs of 2021 (So Far), Complex (באנגלית)
↑  Yoo, Noah (9 באפריל 2021). "Polo G Shares Video for New Song "Rapstar"". Pitchfork. נבדק ב-10 באפריל 2021. {{cite web}}:  (עזרה)
↑  FNR Tigg (9 באפריל 2021). "Polo G Dissects Life as a Superstar in New "Rapstar" Video". Complex. נבדק ב-10 באפריל 2021. {{cite web}}:  (עזרה)
↑  Jones, Biz (9 באפריל 2021). "Polo G Shows Off Daddy Duties In New Ralstar Video". SOHH. נבדק ב-10 באפריל 2021. {{cite web}}:  (עזרה)
↑  "Polo G, Taylor Swift Lead Streaming Debuts". Hits Daily Double. 10 באפריל 2021. נבדק ב-10 באפריל 2021. {{cite web}}:  (עזרה)
↑  Polo G Scores First Billboard Hot 100 No. 1 With Debut of 'Rapstar', Billboard (באנגלית)
↑  Gold & Platinum, RIAA (באנגלית אמריקאית)
↑  "Top 40 Rhythmic Future Releases | R&B Song and Hip-Hop Music Release Dates | ..." All Access. אורכב מ-המקור ב-14 באפריל 2021. נבדק ב-15 באפריל 2021. {{cite web}}:  (עזרה)
↑  "Urban/R&B Future Releases | R&B, Hip Hop, Release Schedule and Street Dates | ..." All Access. אורכב מ-המקור ב-14 באפריל 2021. נבדק ב-15 באפריל 2021. {{cite web}}:  (עזרה)
| --- | --- |
בקרת זהויות :  MusicBrainz release group: 9442fa66-8ca7-40ef-b3d4-1183322223f9
Windows Aero

בחלק ממערכות ההפעלה חלונות Windows Aero הוא ממשק משתמש גרפי וערכת נושא כברירת מחדל.
הממשק קיים ברוב המהדורות של מערכות ההפעלה, חלונות 7 וחלונות ויסטה. בנוסף קיים הממשק ב-Windows Server 2008 אך לא כברירת מחדל.
השם Aero הוא ראשי תיבות של המילים האנגליות, אותנטי (Authentic) אנרגטי (Energetic) רפלקטיבי ( Reflective) ופתוח (Open).
תכונות

ב-Windows Aero נוספו מספר תכונות גרפיות ובהם:
עיצוב מסגרת חלונות כזכוכית שקופה חלקית (ניתן לבחור את צבע הזכוכית).
הנפשות חלון שונות בעת פתיחתו וסגירתו.
Flip 3D - תצוגה תלת־ממדית בהחלפת החלונות (מעין תחליף ל-Alt+Tab)
תצוגת חלונות מקדימה ממוזערת בטרם פתיחתם.
קימים הבדלים בין גרסאות ה-Windows Aero בחלונות 7 וויסטה. כך לדוגמה בחלונות 7 נוספו התכונות
Aero Snap - תכונה המאפשרת לסדר חלונות לגודל חצי מסך או מסך מלא בעת הצמדתם לקצוות המסך.
Aero Shake - תכונה הגורמת בעת נענוע חלון הלוך ושוב למזעור כל אלו האחרים, נענוע נוסף יחזיר אותם.
בנוסף לתכונות הרשומות מעלה, בממשק Aero של Windows 7 שקיפות מסגרת החלון אינה מתבטלת כאשר מגדילים את החלון למצב מסך מלא, בניגוד לחלונות ויסטה.
ב-Windows 8 הוצגה גרסה חדשה לממשק, שכבר לא נקרא Aero החל מגרסה זו. העדכון כלל ביטול השקיפות למסגרות החלונות (שורת המשימות נותרה שקופה), עידון ההנפשות, עיצוב חד יותר וביטול תצוגת ה-Flip 3D להחלפה בין חלונות. לטענת מיקרוסופט, צעד זה נועד להקטין ככל האפשר סקאומורפיזם. למרות זאת, יתר התכונות של Windows Aero נותרו בעינן - למשל הצמדת חלונות לצידי המסך, תצוגה מקדימה לחלונות ממוזערים.
ב-Windows 10 הוכנסו שינויים נוספים בממשק - הצמדת חלונות לארבע פינות המסך, שולחנות עבודה מרובים ו"מבט על" על החלונות הפתוחים באותו רגע (כתחליף לממשק Flip 3D שהוצג ב-Windows Vista). בנוסף, ניתן לבחור שלא להציג צבע ברקע של סרגל המשימות, תפריט ההתחלה, מרכז הפעולות ופס הכותרת של חלון פעיל (במצב הזה פס הכותרת של החלון הפעיל יוצג בלבן והרקע של שורת המשימות והתפריטים האחרים יוצג בשחור, ללא תלות בצבע הנבחר עבור ערכת הנושא)
ראו גם

חלונות 7
חלונות ויסטה
אהמט דבוטאולו

אַהמֶט דָבוּטאוֹלוּ (בטורקית: Ahmet Davutoğlu; נולד ב-26 בפברואר 1959, בקוניה, טורקיה) הוא פרופסור למדעי המדינה אשר כיהן כראש ממשלת טורקיה בין אוגוסט 2014 למאי 2016. ב-5 במאי 2016 הודיע על התפטרותו מראשות הממשלה, על רקע עימותים עם הנשיא רג'פ טאיפ ארדואן. לפני מינויו לראשות הממשלה כיהן כשר החוץ של טורקיה (מאז 1 במאי 2009 עד אוגוסט 2014) וכיועץ ראשי לראש ממשלת טורקיה ארדואן.
ביוגרפיה

דבוטאולו סיים את בית הספר התיכון הבינלאומי "איסטנבול ארקק ליססי" (İstanbul Erkek Lisesi) והוסמך בכלכלה ובמדעי המדינה מטעם אוניברסיטת הבוספורוס (Boğaziçi Üniversitesi) שבאיסטנבול. יש לו תואר שני במינהל ציבורי ודוקטורט במדעי המדינה ויחסים בינלאומיים, גם הם מאוניברסיטה זו. בין השנים 1993–1999 הוא עבד באוניברסיטת מרמרה שבאיסטנבול והיה בה לפרופסור מרצה בשנת 1999. בנוסף, כיהן גם כראש המחלקה ליחסים בינלאומיים באוניברסיטת בייקנט שבאיסטנבול.
הוא זכה לתואר "שגריר", בהחלטה משותפת של נשיא טורקיה אהמט נג'דט סזר וראש ממשלתה עבדוללה גול, ב-17 בינואר 2003. הוא היה אחד השחקנים המובילים מטעם ממשלת טורקיה ב"דיפלומטיית הדילוגים" במהלך מבצע עופרת יצוקה בשנת 2008.
באוגוסט 2014 מפלגת השלטון בטורקיה, מפלגת הצדק והפיתוח (AKP), הודיעה על תמיכתה בשר החוץ דבוטאולו כמועמד המפלגה לראשות הממשלה תחת הנשיא ארדואן, ובסופו של דבר הוא מונה לראש הממשלה הראשון תחת נשיאותו של ארדואן.
בינואר 2015 האשים דבוטאולו את ישראל ואת ראש ממשלתה, בנימין נתניהו, בטרור בהתייחסו להשתלטות על המרמרה, בפשעים נגד האנושות במהלך צוק איתן, ובתוקפנות באל-אקצה. הוא הוסיף כי פתרון הבעיה הפלסטינית הכרחי לשם השכנת שלום במזרח התיכון ומיגור הכוחות הקיצוניים.
הוא דובר טורקית, אנגלית, גרמנית, ערבית ומלאית.
פרסומיו

Alternative Paradigms: The Impact of Islamic ve Western Weltanschauungs on Political Theory. University Press of America, 1993
Civilizational Transformation and the Muslim World. K.L., Quill, 1994
Tarih idraki oluşumunda metodolojinin rolü: Medeniyetlerarası etkileşim açısından dünya tarihi ve Osmanlı. Divan Dergisi, 1999/2
Rewriting of Muslim Politics in the 20th Century: A Retrospective. Border Crossings (ed. Fred Dallmayr, Lexington, 2000, 91-112)
Stratejik derinlik: Türkiye'nin uluslararası konumu. Küre Yayınları, 2001
Küresel Bunalım. Küre, 2002
Osmanlı Medeniyeti: Siyaset İktisat Sanat. Klasik, 2005
הערות שוליים

↑  רועי ירושלמי, הילד היתום בנעלי רה"מ. הווזיר של ארדואן, באתר ynet, 21 באוגוסט 2014
↑   ראש ממשלת טורקיה דבוטולו התפטר עקב עימותים עם ארדואן, באתר הארץ, 5 במאי 2016
↑  חושף הישראלים, הבוכה מעזה. יורשי ארדואן, באתר ynet, 20 באוגוסט 2014
↑  ראש ממשלת טורקיה: ישראל אחראית להקצנת המוסלמים, באתר nana10‏, 16 בינואר 2015
| --- | --- |
בקרת זהויות :  NLI: 987007524485405171  PLWABN: 9810586071305606  BnF: cb123846336 (data)  GND: 1031171266  ISNI: 0000 0000 8143 3131  LCCN: n92120607  NKC: jo2016903660  NLA: 40406836  NLG: 342869  NSK: 000668267  NTA: 133995593  SUDOC: 147464242  Trove: 1446320  VIAF: 64087778   WorldCat (עם VIAF): 64087778
ZMapp

ZMapp היא תרופה ניסיונית המבוססת על של שלושה נוגדנים חד-שבטיים מואנשים לטיפול אימונולוגי כנגד וירוס האבולה, המופק מצמח הניקוטיאנה (Nicotiana benthamiana).
כימיה

התרופה מורכבת משלושה נוגדנים חד-שבטיים שנלקחו בתחילה מעברים שנחשפו לחלבוני נגיף האבולה ושעובדו עם נוגדנים אנושיים.
התרופה מיוצרת מצמח הטבק מזן Nicotiana benthamiana.
מנגנון הפעולה

בדומה לטיפול בנוגדנים תוך ורידיים, ZMapp מכילה תערובת של נוגדנים אשר מעניקה חסינות פסיבית לאדם, מגבירה את התגובה החיסונית הרגילה ונועדה למתן לאחר חשיפה לנגיף האבולה.
נוגדנים מסוג זה משמשים לטיפול ומניעה של מחלות זיהומיות שונות ונועדו לתקוף את הנגיף על ידי נטרול ופגיעה בפני השטח שלו למניעת נזק עתידי.
היסטוריה

שניים מבין שלושת המרכיבים של התרופה פותחו במקור בסוכנות הבריאות הציבורית של המעבדה הלאומית למיקרוביולוגיה בקנדה (NML), והמרכיב השלישי על ידי מכון המחקר הרפואי הצבאי האמריקאי למחלות זיהומיות.
כיום פיתוח התרופה נעשה על ידי חברת ".Mapp Biopharmaceutical Inc".
היסטוריה > שימוש במהלך התפרצות האבולה במערב אפריקה (2014–2015)

התרופה נוסתה לראשונה במהלך התפרצות האבולה במערב אפריקה ב-2014 על 7 חולים מתוכם 2 נפטרו. למרות שלא עברה ניסויים קליניים בבני אדם, אישר הFDA את השימוש בה לטיפול בחולים באבולה.
ראו גם

אבולה
התפרצות האבולה במערב אפריקה (2014–2015)
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אבילין

| --- | --- |
דגל אביליןדגל אבילין
מרכז העיר, אוגוסט 2013
מרכז העיר, אוגוסט 2013
 מדינה:  ארצות הברית ארצות הברית
 מדינה:  טקסס טקסס
 מחוז:  טיילור   ג'ונס
 ראש העיר:  ולדון הרט
 תאריך ייסוד:  1881
 על שם:  Abilene 
 שטח:  286.5 קמ"ר
 גובה:  524 מטרים
 אוכלוסייה:  ‏
  ‑ בעיר:  125,182 (1 באפריל 2020)
  ‑ במטרופולין:  165,252 (2011)
 קואורדינטות:  32°27′N 99°45′W﻿ / ﻿32.45°N 99.75°W﻿ / 32.45; -99.75
 אזור זמן:  UTC -6
 www.abilenetx.com
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אבילין(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אבילין(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקואבילין(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקואבילין  he tabBackground:;tabBorder:#aaa;defaultTab:0;
 
אבילין (באנגלית: Abilene) היא עיר במרכז מדינת טקסס שבארצות הברית. על פי מפקד האוכלוסין של ארצות הברית משנת 2010 התגוררו בעיר 117,063 תושבים, העיר ה-27 בגודלה מבחינת אוכלוסייה במדינת טקסס. היא העיר המרכזית באזור המטרופולין של אבילין, על פי ההערכות משנת 2011 התגוררו באזור המטרופולין 166,416 תושבים. במערב העיר ממוקם בסיס חיל האוויר דיאס.
אבילין ממוקמת כ-240 קילומטרים מהעיר החמישית בגודלה במדינת טקסס, פורט וורת'. באזור העיר יש שלושה אגמים: אגם לייטל, אגם קירבי, ואגם פורט פנטום היל בצפון אבילין.
היסטוריה

בשנת 1881 מגדלי בשר התיישבו באזור והפכו אותו לנקודת משלוח, העיר נקראה אבילין על שם העיר אבילין שבמדינת קנזס. כמות יציאת המשלוחים מאבילין עברה את זו של העיר בופאלו גאפ, בירת המחוז באותו הזמן. בסופו של דבר, בעל קרקעות מצפון בופאלו גאפ, בשם קלייב מרצ'נט, המוכר גם כאב אבילין, בחר את השם עבור העיירה החדשה. על פי עיתוני דאלאס, כ-800 אנשים כבר החלו להתיישב באזור עוד לפני שמכירת הקרקעות נפתחה. העיר החלה את דרכה בעזרת קולונל ג'. סטודארד ג'ונסון ומכירת הקרקע החלה ב-15 במרץ 1881. בסוף היום הראשון, 139 יחידות קרקע נמכרו עבור סכום כולל של $23,810, ביום שלמחרת נמכרו עוד 178 יחידות עבור $27,550.
אבילין נוסדה זמן קצר לאחר שיושבה בשנת 1881. בשנת 1888, הוועדה הפרוגרסיבית נוצרה כדי למשוך עסקים לאזור, אשר מאוחר יותר בשנת 1890 הפכה ללשכת המסחר. בשנת 1900 התגוררו באבילין 3,411 תושבים.
בשנת 1940, אבילין גייסה כסף כדי לרכוש אדמות עבור בסיס צבאי דרומית-מערבית לעיר בשם קאמפ בארקליי, אשר באותו הזמן היה גדול פי 2 מגודלה של אבילין. כאשר הבסיס נסחר, רבים חששו שהעיר תתרוקן מתושבים אך בתום מלחמת העולם השנייה, אנשי צבא רבים חזרו לאבילין כדי להקים עסקים. בשנות החמישים המוקדמות, התושבים גייסו $893,261 כדי לרכוש 14 קמ"ר של אדמה עבור בסיס חיל האוויר. כיום בסיס חיל האוויר דיאס הוא אזור התעסוקה הגדול ביותר באבילין, עם 6,076 מועסקים. מקומות עבודה עזרו לגדילת מספר התושבים בעיר. עד 1960, אוכלוסיית העיר כמעט הוכפלה בתוך 10 שנים כאשר בשנת 1950 התגוררו בעיר 45,570 תושבים ועשר שנים לאחר מכן מספרם היה 90,638.
גאוגרפיה

אבילין נמצאת כ-257 ק"מ מערבית מהעיר פורט וורת'.
על פי לשכת מפקד האוכלוסין של ארצות הברית, שטחה הכולל של העיר הוא 286.5 קמ"ר אשר מתוכם 272.3 אדמה ו-14.2 קמ"ר מים (4.95%).
אקלים

על פי שיטת קפן, אבילין שוכנת בקצה של האקלים הסובטרופי הגשום.
דמוגרפיה

על פי מפקד האוכלוסין, נכון לשנת 2010 היו בעיר 115,930 תושבים, 41,570 בתי משק ו-28,101 משפחות. צפיפות האוכלוסייה הייתה 425.8 נפש לקמ"ר. היו 45,618 יחידות דיור בצפיפות ממוצעת של 167.5 יחידות דיור לקמ"ר. 78.07% מהתושבים הם לבנים, 8.81% אפרו-אמריקאים, 0.55% אינדיאנים, 1.33% אסיאתים, 8.73% מגזע אחר ו-2.44% משני גזעים או יותר.
כלכלה

כלכלת אבילין הייתה במקור מבוססת על בעלי חיים וחקלאות. אבל מאז התפתחה וכיום מבוססת בחוזקה בממשלה, חינוך, שירותי בריאות וייצור. תעשיית הנפט נפוצה באזור גם היא. העיר מייצרת תמריצים כדי להביא לאזור עסקים חדשים כולל מענקי הכשרה לעבודה ומענקים לתושבים חדשים.
כלכלה > מרכזי התעסוקה הגדולים

עשרת המעסיקים הגדולים באבילין נכון לינואר 2013 הם:
| # | מעסיק | מועסקים | תעשייה |
| --- | --- | --- | --- |
| 1 | בסיס חיל האוויר דיאס | 5,038 | ממשלה |
| 2 | Hendrick Health System | 2869 | שירותי בריאות |
| 3 | Abilene ISD | 2413 | חינוך |
| 4 | Abilene State Supported Living Center | 1472 | ממשלה |
| 5 | עיריית אבילין | 1200 | ממשלה |
| 6 | Texas Department of Criminal Justice | 1128 | ממשלה |
| 7 | Blue Cross Blue Shield of Texas Claims Center | 1050 | תקשורת |
| 8 | Abilene Christian University | 772 | חינוך |
| 9 | Abilene Regional Medical Center | 750 | שירותי בריאות |
| 10 | Teleperformance USA | 600 | תקשורת |
גלריה

דגל אבילין
מבנה פדרלי (בית משפט וסניף דואר) בעיר
עיריית אבילין
מלון ווינדסור
תיאטרון פרמאונט במרכז העיר
ערים תאומות

יוון קורינתוס, יוון
ארגנטינה ריו קוארטו, ארגנטינה
רוסיה צ'יטה, רוסיה
מפת אבילין משנת 1883
Voglia di vivere

Voglia di vivere (בעברית: רצון לחיות) הוא המיני-אלבום השני של הזמרת האיטלקייה אנג'לינה מנגו. את האלבום הוציאו ב-19 במאי 2023 לאור חברות התקליטים 21CO ו-BMG. הוא דורג במקום השני במצעד האלבומים השבועי של איגוד תעשיית ההקלטות האיטלקי (FIMI), ואף קיבל על ידו תואר זהב לאחר שנמכר בכ-25,000 עותקים ברחבי המדינה.
הסינגל "Ci pensiamo domani" זכה לתואר פלטינה מרובעת מ-FIMI לאחר שנמכר בכ-400,000 עותקים ברחבי איטליה.
רשימת רצועות

| מס' | שם | משך |
| --- | --- | --- |
| 1. | Ci pensiamo domani  | 3:00 |
| 2. | Mani vuote  | 3:04 |
| 3. | Voglia di vivere  | 2:24 |
| 4. | Vita morte e miracoli  | 2:40 |
| 5. | Eccetera  | 2:39 |
| 6. | Nove maggio (Live)  | 1:44 |
| משך כולל: | משך כולל: | 15:33 |
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |
| --- | --- | --- |
|  איטליה | מצעד האלבומים האיטלקי | 2 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  איטליה | מצעד האלבומים האיטלקי | 47 |
נתוני מכירות

| אזור | תואר | מכירות |
| --- | --- | --- |
| איטליה (FIMI) | פלטינה | 50,000 |
סיכום
| בכל העולם | — | 50,000 |
הערות שוליים

↑  "Amici 22, Angelina Mango pubblica il nuovo Ep 'Voglia di vivere'". DIRE. 8 במאי 2023. {{cite web}}:  (עזרה)
↑  Giusy Cascio (17 במאי 2023). "Angelina Mango e "Voglia di vivere": «Non bisogna solo pensare ai problemi, ma godersi la realtà, le cose che ci fanno stare bene»". TV Sorrisi e Canzoni. {{cite web}}:  (עזרה)
↑  "Intervista – ANGELINA MANGO: "Voglia di vivere" è come un mio diario segreto". Newsic. 17 במאי 2023. {{cite web}}:  (עזרה)
↑  Certificazioni, FIMI (באיטלקית)
| --- | --- |
בקרת זהויות :  MusicBrainz release group: 207e0a82-ac5a-4e46-8d9e-c92d26c500e2
Nada

Nada (בעברית: כלום) הוא סינגל שהוקלט על ידי הזמרת-יוצרת הקולומביאנית שאקירה, מתוך אלבומה ה-11, El Dorado. השיר יצא לאור ב-3 בנובמבר 2018, כסינגל החמישי והאחרון מתוך האלבום.
עם יציאתו נכנס השיר אל המקום ה-181 במצעד שבצרפת, וה-46 במצעד שבספרד.
רקע וכתיבה

השיר נכתב והופק על ידי שאקירה ולואיס פרננדו אוצ'ואה. את השיר פרסמה בערוצה לפני כל השירים האחרים מן האלבום. השיר הוא השני באלבום, והוא בלדה עצובה, בספרדית המספרת בתוכה סיפור.
בין השורות של השיר ניתן לראות ששאקירה מדברת על דברים שהיא צריכה כמו: "אני מתגעגעת לקול שלך, אני צריכה אוויר, אני צריכה שמש", ומפה ניתן להבין שהשיר מדבר על מערכת יחסים שלא צלחה כאשר היא התפרקה ולאחר מכן שאקירה מתגעגעת למה שהיה קודם, מה שלא יכול לחזור על עצמו.
ביקורת

בסמוך לצאתו של השיר כסינגל ולצאתו של הווידאו קליפ הרשמי שלו, סקרה אותו סוזט פרננדז ממגזין הבילבורד, תוך שכינתה אותו כ-"שיר בסגנון הפופ רוק". בנוסף לכך, היא הוסיפה כי מדובר בשיר בו יש "אישה המספרת סיפור על כך שהנשמה שלה מרגישה ריקה. כמו כן, אותה האישה עצמה, חווה בדידות קשה וניתן לראות זאת בקליפ השיר עצמו".
בנוסף לכך, זכה השיר לסיקור מטעם מגזין הרולינג סטון, אשר טענו כי הוא קשור לשיריה הקודמים של שאקירה, "Poem to a Horse" ו-"Empire".
וידאו קליפ

לשיר הועלה אודיו לערוץ ה-Vevo של הזמרת ב-18 במאי 2017. ביממה הראשונה של האודיו ביוטיוב, מונה הצפיות שלו עמד על כ-1.5 מיליון צפיות, ונכון ליולי 2018, מונה הצפיות שלו עומד על כ-12 מיליון צפיות. קליפ השיר יצא בערב של ה-3 בנובמבר 2018. בקליפ ניתן לראות את שאקירה, כשהיא נמצאת בספינה לבדה.
נכון לינואר 2022, מונה הצפיות של הקליפ עומד על למעלה מ-35 מיליון צפיות. כמו כן, צבר השיר למעלה מ-27 מיליון השמעות בספוטיפיי.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 47 |  |
|  ארצות הברית | מצעד השירים הדיגיטליים | 10 |  |
|  ספרד | PROMUSICAE | 46 |  |
|  צ'ילה | צ'ילה טופ 20 | 40 |  |
|  צרפת | SNEP | 181 |  |
|  רומניה | מצעד השירים הרומני | 88 |  |
אוטו גולדשמידט

| --- | --- |

 לידה:  21 באוגוסט 1829 המבורג, הקונפדרציה הגרמנית הקונפדרציה הגרמנית 
 פטירה:  24 בפברואר 1907 (בגיל 77) לונדון, הממלכה המאוחדת של בריטניה הגדולה ואירלנד הממלכה המאוחדת 
 מוקד פעילות:  המבורג 
 מקום לימודים:  בית הספר הגבוה למוזיקה ולתיאטרון בלייפציג 
 סוגה:  מוזיקה קלאסית 
 שפה מועדפת:  גרמנית 
 כלי נגינה:  פסנתר 
 בת זוג:  ג'ני לינד
 צאצאים:  Jenny Maria Catharina Goldschmidt 
 
אוטו גולדשמידט (בגרמנית: Otto Moritz David Goldschmidt, שמו המלא: אוטו מוריץ דוד גולדשמידט; 21 באוגוסט 1829 – 24 בפברואר 1907) היה מלחין, מנצח ופסנתרן יהודי-גרמני, ידוע בקונצ'רטי הפסנתר שלו. נישא ל"זמיר השוודי", הסופרן ג'ני לינד.
ביוגרפיה

גולדשמידט נולד בהמבורג, גרמניה. הוריו היו הסוחר מוריץ דוד גולדשמידט ופעילת זכויות הנשים יוהנה גולדשמידט. היו לו שבעה אחים. הוריו העשירים והמשכילים השתייכו לקהילה היהודית הרפורמית הליברלית בגרמניה. אמו הייתה זמרת, פסנתרנית, כנרת ונבלנית, והיא התמקדה בחינוך המוזיקלי של ילדיה.
גולדשמידט השתתף בקונסרבטוריון בלייפציג מ-1843 עד 1846, שם למד אצל הנס פון בילוב, פליקס מנדלסון ומוריץ האופטמן. בנוסף, לקח שיעורי פסנתר פרטיים עם קלרה שומאן.
ב-5 בפברואר 1852 נישא גולדשמידט לזמרת הסופרן המפורסמת ג'ני לינד בבוסטון, מסצ'וסטס. כדי לרצות את אשתו, הצטרף לכנסייה האפיסקופלית. לזוג נולדו שלושה ילדים.
מ-1858 התגוררו בני הזוג בלונדון, שם הפך לפרופסור בשנת 1863, ולאחר מכן היה מנהל באקדמיה המלכותית למוזיקה. בשנת 1876 ייסד את מקהלת באך, שאותה הוביל עד 1886. גולדשמידט ערך כמה פעמים את הפסטיבלים המפורסמים של הריין התחתון בדיסלדורף.
לאחר מות אשתו בשנת 1887, פרסם את הביוגרפיה שלה. גולדשמידט נפטר בלונדון בשנת 1907, בגיל 77.
הערות שוליים

↑  Julius Carlebach, Gerhard Hirschfeld, Aubrey Newman, Peter Pulzer, Second Chance: Two Centuries of German-speaking Jews in the United Kingdom, Mohr Siebeck, 1991, עמ' 216. (באנגלית)
| --- | --- |
בקרת זהויות :  NLI: 987007283662705171  BNE: XX1670476  BnF: cb11514783s (data)  GND: 116757086  ISNI: 0000 0000 8287 633X  LCCN: n82208565  MusicBrainz: a5c399d6-948f-4e42-9ce2-ff618b9a6aa9  NKC: mzk2013789342  NTA: 160336716  SNAC: w6jm2ngw  ULAN: 500524382  VIAF: 107639675   WorldCat (עם VIAF): 107639675